CELEX: 32016R1248
Language: sl
Date: 2016-07-28 00:00:00
Title: Izvedbena uredba Komisije (EU) 2016/1248 z dne 28. julija 2016 o spremembi Priloge II k Uredbi (EU) št. 206/2010 glede vnosa za Bocvano na seznam tretjih držav, njihovih ozemelj ali delov, iz katerih je dovoljen vnos svežega mesa v Unijo (Besedilo velja za EGP)

29.7.2016   
            
            
               SL
            
            
               Uradni list Evropske unije
            
            
               L 204/112
            
         IZVEDBENA UREDBA KOMISIJE (EU) 2016/1248
   z dne 28. julija 2016
   o spremembi Priloge II k Uredbi (EU) št. 206/2010 glede vnosa za Bocvano na seznam tretjih držav, njihovih ozemelj ali delov, iz katerih je dovoljen vnos svežega mesa v Unijo
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), ter zlasti uvodnega stavka člena 8, prvega pododstavka člena 8(1) in člena 8(4) Direktive,
   ob upoštevanju naslednjega:
   
               (1)
            
            
               Direktiva 2002/99/ES med drugim določa zahteve v zvezi z zdravstvenim varstvom živali za vnos proizvodov živalskega izvora, namenjenih za prehrano ljudi, v Unijo. V skladu z navedenimi zahtevami se vnos takih proizvodov v Unijo odobri le iz tretjih držav, ki so na seznamu, ki ga pripravi Komisija.
            
         
               (2)
            
            
               Uredba Komisije (EU) št. 206/2010 (2) med drugim določa pogoje za vnos pošiljk svežega mesa nekaterih kopitarjev v Unijo. Del 1 Priloge II k navedeni uredbi določa seznam tretjih držav, njihovih ozemelj ali delov, iz katerih je dovoljen vnos takih pošiljk v Unijo, ter vzorce veterinarskih spričeval, ki morajo biti priloženi navedenim pošiljkam, ob upoštevanju vseh posebnih pogojev ali zahtevanih posebnih jamstev.
            
         
               (3)
            
            
               Bocvana je regionalizirana z namenom vključitve na navedeni seznam. Njena regionalizirana ozemlja so določena v delu 1 Priloge II k Uredbi (EU) št. 206/2010 kot deli navedene države, iz katerih je odobren vnos pošiljk svežega mesa nekaterih domačih in divjih kopitarjev v Unijo. Takšne dele sestavlja vrsta območij z boleznimi pod veterinarskim nadzorom ali del takšnih območij.
            
         
               (4)
            
            
               Komisija je marca 2013 v Bocvani opravila revizijo, da bi ocenila obstoječi sistem za nadzor zdravja živali, zlasti kar zadeva nadzor nad slinavko in parkljevko (3). Komisija je ugotovila, da tveganja vnosa virusa slinavke in parkljevke na del območja z boleznimi pod veterinarskim nadzorom št. 6, iz katerega je v Unijo dovoljen vnos svežega mesa nekaterih domačih in divjih kopitarjev, ni mogoče obravnavati kot zanemarljivega. Glede na tveganje vnosa virusa slinavke in parkljevke z uvozom svežega mesa kopitarjev vrst, dovzetnih za navedeno bolezen, je bilo dovoljenje za izvoz takšnega svežega mesa z območja z boleznimi pod veterinarskim nadzorom št. 6 v Unijo začasno preklicano z Izvedbeno uredbo Komisije (EU) št. 482/2013 (4).
            
         
               (5)
            
            
               Komisija je oktobra 2015 opravila revizijo, da bi ocenila učinkovitost nadzornih ukrepov in ukrepov regionalizacije, uvedenih v zvezi s slinavko in parkljevko (5). Komisija je ugotovila, da je bilo območje z boleznimi pod veterinarskim nadzorom št. 6 preoblikovano in razdeljeno na območji z boleznimi pod veterinarskim nadzorom št. 6a in št. 6b, z vključitvijo nekdanjega območja visokega nadzora vzdolž državne meje z Zimbabvejem v območje z boleznimi pod veterinarskim nadzorom št. 6b. Obe navedeni območji z boleznimi pod veterinarskim nadzorom je Svetovna organizacija za zdravje živali priznala kot območje, prosto slinavke in parkljevke, na katerem se cepljenje ne izvaja (6).
            
         
               (6)
            
            
               Komisija je sklenila, da so pomanjkljivosti, ki so privedle do začasnega preklica dovoljenja za uvoz z območja z boleznimi pod veterinarskim nadzorom št. 6, pristojni organi Bocvane popolnoma odpravili in da Bocvana zdaj ponuja zadostna jamstva glede slinavke in parkljevke za območji z boleznimi pod veterinarskim nadzorom št. 6a in št. 6b, ki so v skladu z zahtevami Unije za vnos svežega mesa domačih in divjih kopitarjev vrst, dovzetnih za slinavko in parkljevko, ali so jim enakovredna.
            
         
               (7)
            
            
               Bocvana je zaprosila, da se vnos v Unijo izkoščenega in zorjenega svežega mesa nekaterih domačih in divjih kopitarjev dovoli z območij z boleznimi pod veterinarskim nadzorom št. 6a in št. 6b, ko navedena območja zagotovijo dodatna posebna jamstva.
            
         
               (8)
            
            
               Glede na zgoraj navedeno je primerno, da se dovoli vnos v Unijo svežega mesa nekaterih domačih in divjih kopitarjev z območij z boleznimi pod veterinarskim nadzorom št. 6a in št. 6b v Bocvani.
            
         
               (9)
            
            
               Del 1 Priloge II k Uredbi (EU) št. 206/2010 bi bilo zato treba ustrezno spremeniti.
            
         
               (10)
            
            
               Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJO UREDBO:
   Člen 1
   Del 1 Priloge II k Uredbi (EU) št. 206/2010 se spremeni v skladu s Prilogo k tej uredbi.
   Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. julija 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 18, 23.1.2003, str. 11.
   
      (2)  Uredba Komisije (EU) št. 206/2010 z dne 12. marca 2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (UL L 73, 20.3.2010, str. 1).
   
      (3)  http://ec.europa.eu/food/fvo/audit_reports/details.cfm?rep_id=3103
   
      (4)  Izvedbena uredba Komisije (EU) št. 482/2013 z dne 24. maja 2013 o spremembi Uredbe (EU) št. 206/2010 o seznamih tretjih držav, njihovih ozemelj ali delov, iz katerih se odobri vnos nekaterih živali in svežega mesa v Evropsko unijo, ter o zahtevah za izdajo veterinarskih spričeval (UL L 139, 25.5.2013, str. 6).
   
      (5)  http://ec.europa.eu/food/fvo/audit_reports/details.cfm?rep_id=3559
   
      (6)  http://www.oie.int/animal-health-in-the-world/official-disease-status/fmd/list-of-fmd-free-members/.
   
      PRILOGA
      Vnos za Bocvano v delu 1 Priloge II k Uredbi (EU) št. 206/2010 se nadomesti z naslednjim:
      
         
                     „BW – Bocvana
                  
                  
                     BW-0
                  
                  
                     Celotno ozemlje države
                  
                  
                     EQU, EQW
                  
                  
                      
                  
                  
                      
                  
                  
                      
                  
                  
                      
                  
               
                     BW-1
                  
                  
                     Območja z boleznimi pod veterinarskim nadzorom št. 3c, 4b, 5, 8, 9 in 18
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     11. maja 2011
                  
                  
                     26. junija 2012
                  
               
                     BW-2
                  
                  
                     Območja z boleznimi pod veterinarskim nadzorom št. 10, 11, 13 in 14
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                      
                  
                  
                     7. marca 2002
                  
               
                     BW-3
                  
                  
                     Območje z boleznimi pod veterinarskim nadzorom št. 12
                  
                  
                     BOV, OVI, RUF, RUW
                  
                  
                     F
                  
                  
                     1
                  
                  
                     20. oktobra 2008
                  
                  
                     20. januarja 2009
                  
               
                     BW-4
                  
                  
                     Območje z boleznimi pod veterinarskim nadzorom št. 4a, razen zaščitnega območja intenzivnega nadzora širine 10 km ob meji z območjem, kjer se opravlja cepljenje proti slinavki in parkljevki, ter z območji upravljanja prostoživečih živali
                  
                  
                     BOV
                  
                  
                     F
                  
                  
                     1
                  
                  
                     28. maja 2013
                  
                  
                     18. februarja 2011
                  
               
                     BW-5
                  
                  
                     Območji z boleznimi pod veterinarskim nadzorom št. 6a in 6b
                  
                  
                     BOV, OVI RUF, RUW
                  
                  
                     F
                  
                  
                     1
                  
                  
                     28. maja 2013
                  
                  
                     18. avgusta 2016“